Sanitaarraie Levalohu suusaradadel

Tänavune talv on murdnud Kilingi-Nõmmel Levalohu metsas sealsete suusaradade äärest hulganisti puude latvu, oksi ja terveid puid, samuti on seal hulganisti kuivanud puid. Saarde Vallavalitsuse soovil alustab RMK märtsis kuivanud ja ohtlikke puude raiet, et hoida suusaradade ääred puhtad ning vältida ohtu, et puud võivad kukkuda suusarajale. Sanitarraiet tehakse ainult suusaradade ümbruses kahel pool rada, töid teevad metsurid.

Raiesse minevad puud märgitakse eelnevalt ära koos omavalitsuse esindajaga.

Puude raie ja koondamine on plaanis ära teha enne pesitusrahu algust (15. aprill).